Lauri Leppihalme

Lauri Filippus Leppihalme (8. maaliskuuta 1907 Ikaalinen – 11. toukokuuta 1979 Jämijärvi) oli suomalainen poliitikko. Leppihalme toimi Maalaisliiton kansanedustajana vuosina 1948–1951 edustaen Turun läänin pohjoista vaalipiiriä. Kunnallispolitiikassa Leppihalme toimi Jämijärven kunnanvaltuuston ja kunnanhallituksen puheenjohtajana. Leppihalme toimi vuonna 1950 presidentin valitsijamiehenä. 

Leppihalme valmistui maanviljelyskoulusta vuonna 1926 ja pienviljelysneuvojaopistosta vuonna 1931. Politiikan ulkopuolella Leppihalme toimi maataloustyönjohtajana Savossa, Karjalassa ja Uudellamaalla 1927–1929, maatalouskerhoneuvojana ja partiojohtajana Jämijärvellä 1932–1935, Satakunnan maanviljelysseuran maatalousneuvojana 1935–1951 ja järjestökonsulenttina 1951–1972.

 Lähteet 

Luokka:Kansanedustajat
Luokka:Suomen Keskustan poliitikot
Luokka:Jämijärven kunnanvaltuutetut
Luokka:Turun läänin pohjoinen vaalipiiri
Luokka:Vuonna 1907 syntyneet
Luokka:Vuonna 1979 kuolleet